S-3022/2020

Dómur:

I.

Mál þetta, sem var þingfest 24. nóvember 2020 en dómtekið 5. febrúar sl., að lokinni aðalmeðferð, er höfðað af lögreglustjóranum á Suðurnesjum með ákæru útgefinni 2. nóvember 2020 á hendur M-x-x O-x-x, kt. 0000000000, [...], og Y, fd. [...], pólskum ríkisborgara, fyrir brot gegn almennum hegningarlögum, lögum um ávana og fíkniefni, lyfjalögum, lyfsölulögum, tollalögum og vopnalögum.

Ákæran er svohljóðandi:

,,I. (00820209182)

Gegn ákærðu M-x-x og Y fyrir brot gegn lögum um ávana og fíkniefni, lyfjalögum, lyfsölulögum og tollalögum, þann 5. september 2020, með því að hafa í félagi staðið að innflutningi á 76,66 g af heróíni, auk 139,3 g af Ketador vet., 1.533 stk af Oxycontin töflum, 40 stk af Contalgin Uno töflum, 20 stk af Fentanyl Actavis plástrum, 335,5 stk af Methylphenidate Sandoz töflum, 10 stk af Morfín töflum, 330 stk af Rivotril töflum og 168 stk af Stesolid töflum, ætluðu til söludreifingar hér á landi í ágóðaskyni, sem ákærði Y flutti ólöglega til landsins með flugi [...] frá Gdansk, Póllandi og Tollgæslan fann að hluta til falin í farangri hans og að hluta til falin innanklæða á ákærða Y, án þess að fyrir lægi markaðsleyfi Lyfjastofnunar, án þess að hafa lyfseðil eða lyfjaávísun fyrir lyfjunum í læknisfræðilegum tilgangi og án þess að gera Tollgæslunni grein fyrir lyfjunum við komuna til landsins.

Telst þessi háttsemi ákærðu varða við 2. gr. og 1. mgr. sbr. 2. mgr. 3. gr., sbr. 5. og 6. gr. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018, 1. mgr. 7. gr. og 32. gr., sbr. 1. mgr. 49. gr. lyfjalaga nr. 93/1994, og 5. mgr. 51. gr., sbr. 68. gr. lyfsölulaga nr. 30/1963 sem og 170. gr., sbr. 169. gr. tollalaga nr. 88/2005.

II. (00820206236)

Gegn ákærða M-x-x fyrir brot gegn lögum um ávana og fíkniefni, lyfjalögum, lyfsölulögum og tollalögum, með því að hafa þann 19. júní 2020, staðið að innflutningi á 276,07 g af Metamfetamíni, auk 207 stk af Alprazolam Krka töflum, 30 stk Fentanyl Actavis plástrum og 210 stk af Quetipian Actavis töflum, ætluðu til söludreifingar hér á landi í ágóðaskyni, sem ákærði flutti ólöglega til landsins með flugi [...] frá Wroclaw, Póllandi og Tollgæslan fann að hluta til falin í farangri hans og að hluta til falin innanklæða á ákærða, án þess að fyrir lægi markaðsleyfi Lyfjastofnunar, án þess að hafa lyfseðil eða lyfjaávísun fyrir lyfjunum í læknisfræðilegum tilgangi og án þess að gera Tollgæslunni grein fyrir lyfjunum við komuna til landsins.

Telst háttsemi þessi varða við 2. gr. og 1. mgr. sbr. 2. mgr. 3. gr., sbr. 5. og 6. gr. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018, 1. mgr. 7. gr. og 32. gr., sbr. 1. mgr. 49. gr. lyfjalaga nr. 93/1994, og 5. mgr. 51. gr., sbr. 68. gr. lyfsölulaga nr. 30/1963 sem og 170. gr., sbr. 169. gr. tollalaga nr. 88/2005.

III. (008201918016)

Gegn ákærða M-x-x fyrir fíkniefnalagabrot, með því að hafa, fimmtudaginn 12. desember 2019, haft í vörslum sínum á dvalarstað sínum að [...], Reykjanesbæ, 0,36 g af kannabislaufum sem lögregla fann við húsleit á heimili ákærða.

Telst háttsemi þessi varða við 2. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

IV. (008201918016)

Gegn ákærða M-x-x fyrir vopnalagabrot, með því að hafa, fimmtudaginn 12. desember 2019, haft í vörslum sínum á dvalarstað sínum að [...], Reykjanesbæ, svarta útdraganlega kylfu og svarta rafstuðbyssu, sem lögregla fann við húsleit á heimili ákærða.

Telst háttsemi þessi varða við c. lið 2. mgr. 30. gr. sbr. 36. gr. vopnalaga nr. 16/1998.

V. (008201918016 og 00820206236)

Gegn ákærða M-x-x fyrir peningaþvætti, með því að hafa um nokkurt skeið á frá árinu 2018 fram til 20. júní 2020, tekið við, aflað sér og einnig eftir atvikum nýtt, geymt eða umbreytt ávinningi að fjárhæð allt að 9.398.455 krónum með sölu og dreifingu ótiltekins magns af fíkniefnum og/eða lyfseðilsskyldum lyfjum og/eða eftir atvikum með öðrum ólögmætum og refsiverðum hætti.

Telst háttsemi þessi varða við 1. sbr. 2. mgr. 264. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að ákærðu M-x-x og Y verði dæmdir til að sæta upptöku á 76,66 g af heróíni, 139,3 g af Ketador vet., 1.533 stk af Oxycontin töflum, 40 stk af Contalgin Uno töflum, 20 stk af Fentanyl Actavis plástrum, 335,5 stk af Methylphenidate Sandoz töflum, 10 stk af Morfín töflum, 330 stk af Rivotril töflum og 168 stk af Stesolid töflum, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, og 3. mgr. 49. gr. lyfjalaga nr. 93/1994, 181. gr. tollalaga nr. 88/2005 og 2. mgr. 68. gr. lyfsölulaga nr. 30/1963, sbr. lið I.

Jafnframt er þess krafist að ákærði M-x-x verði dæmdur til að sæta upptöku á 276,07 g af Metamfetamíni, 0,36 g af kannabislaufi, 207 stk af Alprazolam Krka töflum, 30 stk Fentanyl Actavis plástrum og 210 stk af Quetipian Actavis töflum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, og 3. mgr. 49. gr. lyfjalaga nr. 93/1994, 181. gr. tollalaga nr. 88/2005 og 2. mgr. 68. gr. lyfsölulaga nr. 30/1963, sbr. liði II og III.

Þá er þess krafist að ákærði M-x-x verði dæmdur til að sæta upptöku á svartri útdraganlega kylfu og svartri rafstuðbyssu, samkvæmt 37. gr. vopnalaga nr. 16/1998, sbr. lið IV.

Loks er þess krafist, með vísan til 69. gr., 69. gr. a. og 1. mgr. 69. gr. b. almennra hegningarlaga nr. 19/1940, sbr. lög nr. 149/2009, að ákærði M-x-x verði dæmdur til að sæta upptöku á samtals 490.000, krónum, 11.515 evrum, 506 dollurum og 100 slotum í reiðufé, sem fundust við húsleit á dvalarstað ákærða M-x-x að [...], Reykjanesbæ, þann 12. desember 2019, sem lögregla haldlagði og varðveitt er sem innistæða á bankareikningi lögreglustjórans á Suðurnesjum. Tekur upptökukrafan einnig til vaxta og verðbóta af framangreindri fjárhæð frá haldlagningu þann 12. desember 2019 til greiðsludags.“

Þáttur ákærða Y var skilinn frá máli þessu og dæmt sérstaklega í hans þætti, sbr. dóm réttarins í máli nr. S[...] frá 18. nóvember 2020.

Við munnlegan málflutning krafðist sækjandi þess að ákærða yrði gert að greiða auk málsvarnarlauna verjanda annan sakarkostnað að fjárhæð 12.571 kr.

Við upphaf aðalmeðferðar málsins féll ákæruvaldið frá því að ákærði hefði flutt ólöglega til landsins þau lyf sem tilgreind eru í II. lið ákærunnar og að ákærði hefði flutt ólöglega til landsins 20 stk af Fentanyl Actavis plástrum eins og tilgreint er í I. lið ákærunnar en að öðru leyti er sá liður óbreyttur. Þannig að í II. lið ákærunnar stendur eftir að ákærði hafi flutt til landsins 276,07 grömm af metamfetamíni.

Ákærði M-x-x hefur afdráttarlaust játað þá háttsemi sem honum er gefin að sök í ákærulið II., eins og honum hefur verið breytt, sbr. ofanritað og þá háttsemi sem honum er gefin að sök í ákæruliðum, III., IV. og V. Ákærði samþykkir upptökukröfu hvað þá ákæruliði varðar sem hann hefur játað.

Verjandi ákærða krefst þess að ákærði verði sýknaður af I. tölulið ákærunnar þ.m.t. af upptökukröfu en hann verði dæmdur til þeirrar vægustu refsingar sem lög frekast heimila fyrir þá þætti ákærunnar þar sem ákærði hefur játað sök og hún verði skilorðsbundin. Þá krefst verjandi þess að allur sakarkostnaður verði greiddur úr ríkissjóði þ.m.t. málsvarnarlaun verjandans skv. málskostnaðarreikningi.

II.

Ákæruliður I

Að kvöldi 5. september 2020 kom ákærði M-x-x með flugi frá Wroclaw í Póllandi til Íslands. Hann var stöðvaður af tollgæslu í grænu hliði í Flugstöð Leifs Eiríkssonar. Ákærði var með flösku á sér og innihald hennar gaf jákvæða svörun fyrir ketamín og var ákærði handtekinn. Einnig var talið að ákærði væri með fíkniefni innvortis en svo reyndist ekki vera. Skömmu áður en ákærði var handtekinn var meðákærði Y handtekinn vegna gruns um innflutning á fíkniefnum og lyfseðilsskyldum lyfjum. En þeir komu með sama flugi til landsins og hafði lögregla grun um að þeir þekktust og stæðu saman að innflutningi fíkniefna og lyfja.

Við yfirheyrslu hjá lögreglu skýrði meðákærði Y frá því að ákærði M-x-x hafi beðið meðákærða að flytja efni og lyf til Íslands gegn greiðslu á 8.000 evrum. Meðákærði sagðist hafa þekkt ákærða í 15 ár en þeir væru frá sama bæ í Póllandi. Hann sagðist hafa hitt ákærða í Varsjá þar sem hann hafi fengið efnin og lyfin afhent. Hjá meðákærða voru haldlögð þau lyf og efni sem tilgreind eru í I. lið ákæru þ.m.t. 76,66 grömm af heróíni og 139,3 grömm af ketamíni. Við rannsókn kom í ljós að meðákærði hafði komið tvisvar til Ísland í ágúst 2020 og ákærði hafði einnig komið til Íslands sömu daga en í annað skiptið komu þeir ekki frá sama stað í Póllandi.

Ákærði kvaðst í fyrstu ekki þekkja meðákærða og væri hann bara að koma sök á ákærða. Á síðari stigum vildi ákærði ekki tjá sig um tengsl hans við meðákærða eða um samskipti þeirra.

Ákæruliður II

Ákærði var handtekinn í Flugstöð Leifs Eiríkssonar við komu til Íslands 19. júní 2020. Á honum fannst metamfetamín og í farangri hans töluvert magn af lyfjum. Ákærði viðurkenndi að hafa flutt til Íslands metamfetamín, sem tilgreint er í ákærulið II eða 276,07 grömm en hann sagði að lyfin sem þar væru tilgreind væru hans eigin lyf. Hann sagðist hafa keypt 280 grömm af metamfetamíni í Póllandi og flutt efnið til Íslands í þeim tilgangi að selja það.

Ákæruliðir III og IV

Við húsleit á dvalarstað ákærða að [...], Reykjanesbæ, 12. desember 2019 fundust 0,36 grömm af kannabislaufum (ákæruliður III) og svört rafstuðbyssa og svört útdraganleg kylfa (ákæruliður IV). Ákærði hefur játað sök samkvæmt þessum ákæruliðum.

Ákæruliður V

Við húsleit á heimili ákærða 12. desember 2019 fannst reiðufé í nokkrum gjaldmiðlum. Um var að ræða 490.000 ísl. kr., 100 slot, 11.515 evrur og 506 dollara en á gengi 13. desember 2019 voru þetta samtals 2.129.225 ísl.kr. Ákærði sagði þetta vera sína fjármuni sem hann hafi verið búinn að safna síðan árið 2017 með því að selja ýmsan varning frá Póllandi m.a. ilmvötn, sígarettur, áfengi og síma.

Lögregla gerði rannsókn á fjármálum ákærða frá 13. desember 2018 til 20. júní 2020. Niðurstaða þeirrar rannsóknar var sú að á þessu tímabili hefðu tekjur ákærða verið 4.504.189 kr. en útgjöld 16.163.582 kr. og lífeyrir ákærða hafi því verið neikvæður um 11.659.393 kr. Innborganir á einn ákveðinn bankareikning ákærða voru á tímabilinu 9.672.096 kr. og þar af voru 3.091.470 kr. frá 15 nafngreindum einstaklingum. Einn einstaklingur hafði lagt inn samtals 1.404.900 kr., annar 560.070 kr. og sá þriðji 450.000 kr. en aðrir lægri fjárhæðir. Ákærði tók á tíu mánaða tímabili út úr hraðbanka 1.262.326 kr. í erlendum gjaldeyri en hann keypti gjaldeyri samtals fyrir 3.014.260 kr. á sama tímabili. Ákærði lagði reiðufé inn á bankareikning sinn að fjárhæð 1.261.000 kr. og greiddi rúmlega 2.900.000 kr. inn á VISA kort. Lögregla telur að ákærði hafi verið með peningaeign, sem ekki hafi verið hægt að skýra uppruna á, að fjárhæð 9.398.455 kr., sem er sú fjárhæð sem tilgreind er í V. lið ákæru (greitt inn á reikning ákærða 2.993.970 kr., reiðufé lagt inn á reikning ákærða 1.261.000 kr., keyptur erlendur gjaldeyrir 3.014.260 kr. og haldlagt 2.129.225 kr.).

III.

Framburður ákærða og vitnis fyrir dómi:

Ákæruliður I

Ákærði vildi ekki svara spurningum um I. ákærulið. Hann kvaðst ekkert samband hafa haft við meðákærða Y og hann vildi ekki svara því hvort hann þekkti hann eða hvort ákærði hafi hitt meðákærða Y þegar hann var á Íslandi á árinu 2020. Þá vildi ákærði ekkert segja um það hvers vegna meðákærði Y hafi sagt að hann hafi flutt fíkniefnin inn í samstarfi við ákærða sem hafi greitt fyrir fíkniefnin og meðákærði Y hafi átt að afhenda ákærða fíkniefnin hér á landi. Þá neitaði ákærði því að hafa haft samband við meðákærða Y þó símagögn bentu til þess. Þegar ákærða var bent á að hann hafi komið tvívegi til Íslands sömu daga og meðákærði Y í ágúst 2020 kvaðst ákærði ekki vita hvað verið væri að ræða um.

Vitnið og lögreglumaðurinn A kvaðst hafa stjórnað lögreglurannsókn málsins. Lögreglumaðurinn fullyrti að rannsókn málsins hefði leitt í ljós að ákærði og meðákærði Y hefðu flutt fíkniefnin og lyfin, sem tilgreind eru í I. ákærulið, í sameiningu til Íslands og þar væri þáttur ákærða meiri. En hann hafi skipulagt innflutninginn og m.a. keypt lyfin í Póllandi. Þá hafi rannsókn á símum sýnt að það hafi verið samskipti á milli ákærða og meðákærða í tengslum við málið. Rannsókn málsins hafi sýnt að ákærði hafi staðið að þessum innflutningi en meðákærði hafi líklega verið burðardýr. Framburður meðákærða hafi verið í góðu samræmi við það sem rannsókn málsins leiddi í ljós.

Ákæruliðir II., III., IV. og V

Ákærði játaði afdráttarlaust þá háttsemi sem honum er gefin að sök í ákæruliðum II., III., IV. og V. og er játningin í samræmi við rannsóknargögn málsins.

IV.

Niðurstaða:

Ákæruliður I

Ákærði vildi ekkert tjá sig um þá háttsemi sem honum er gefin að sök í ákærulið I. Hvorki um það hvort hann þekkti meðákærða Y eða þann verknað sem ákærða er þar gefinn að sök.

Samkvæmt 1. mgr. 111. gr. laga nr. 88/2008 um meðferð sakamála skal dómur reistur á sönnunargögnum sem færð eru fram við meðferð máls fyrir dómi. En samkvæmt 2. mgr. 111. gr. er heimilt að taka til greina sem sönnunargögn skýrslur sem ákærði, brotaþoli eða önnur vitni hafa gefið fyrir dómi áður en mál var höfðað. Þó skulu skýrslugjafar koma á ný fyrir dóm við málsmeðferð ef þess er kostur og annar hvor málsaðili krefst eða dómari telur annars ástæðu til.

Eins og fram er komið var þáttur meðákærða Y skilinn frá máli þessu og dæmt sérstaklega í þætti hans, sbr. dóm réttarins í máli nr. S[...] frá 18. nóvember 2020. Hann var boðaður til að gefa skýrslu við aðalmeðferð máls þessa en mætti ekki. Hvorki sækjandi né verjandi ákærða gerðu kröfu til þess að meðákærði kæmi fyrir dóminn. Við meðferð máls meðákærða fyrir dóminum lýsti hann því að hann hefði flutt fíkniefnin og lyfin sem tilgreind eru í I. tölulið ákæru til Íslands í samvinnu við ákærða. Er það í samræmi við framburð meðákærða hjá lögreglu. Ekkert er fram komið í málinu sem getur orðið til þess að draga framburð meðákærða í efa enda er hann í samræmi við rannsóknargögn málsins. Þá er ekkert fram komið sem bendir til þess að meðákærði hafi verið að blanda ákærða í málið án þess að það væri rétt. Enda verður ekki séð að meðákærði hefði haft einhvern hag af því að lýsa þætti ákærða í málinu annan en þann að skýra satt og rétt frá.

Ákærði og meðákærði komu til landsins í sömu flugvél þegar þeir voru handteknir. Við skoðun á farsíma ákærða sást að 101 skilaboð höfðu komið frá símanúmerinu [...] en búið var að eyða aðilanum úr símaskránni en ekki skilaboðunum. Meðákærði var með fyrrgreint símanúmer og í skilaboðum á milli þeirra var m.a. nefnt flug til Íslands. Ákærði sendi meðákærða skilaboð 5. september 2020 þ.e. sama dag og þeir komu til Íslands um að eyða símanúmeri ákærða úr síma meðákærða. Við skoðun á síma ákærða sást að hann hafði verið að skoða auglýsingar um sölu lyfja, hvernig plata ætti tollverði og hvernig hægt væri að plata öryggisskanna á flugvöllum. Meðákærði var með aðila skráðan sem tengilið í símanum sínum undir nafninu,,W-x-x“ og símanúmerið [...] en það símanúmer var í síma ákærða en sjá mátti að hann hafði eytt því úr sínum síma. Meðákærði sendi konu sinni skilaboð 5. september 2020 um að vista hjá sér númerið hjá ákærða en senda meðákærða það aftur seinna um kvöldið.

Rannsókn lögreglu leiddi í ljós að ákærði og meðákærði komu komið tvisvar sömu daga í ágúst 2020 til Íslands og þá komu þeir með sömu flugvél til landsins 5. september 2020 þegar þeir voru handteknir. Bendir þetta eindregið til þess að tengsl séu á milli þeirra enda ólíklegt að það sé tilviljun að þeir hafi þrívegis ferðast með sömu flugvél til Íslands í ágúst og september 2020.

Lögreglumaður sem vann að rannsókn málsins fullyrti að allt benti til þess að ákærði hefði tekið þátt í innflutningnum sem tilgreindur er í I. ákærulið og hann hafi þar verið aðalmaður en meðákærði burðardýr.

Með vísan til framanritaðs og þá sérstaklega með tilliti til framburðar meðákærða sem fær stoð í gögnum málsins þykir ekki varhugavert að telja sannað að ákærði hafi gerst sekur um þá háttsemi sem honum er gefin að sök í ákærulið I.

Hinn 1. janúar 2021 tóku gildi lyfjalög nr. 100/2020 og féllu þá úr gildi lyfsölulög nr. 30/1963 og lyfjalög nr. 93/1994 sem meðal annars er vísað til sem refsiheimildar í ákærulið I. Með lögunum var ekki haggað við refsinæmi þess brots sem ákærða er gefið að sök í ákærulið I. og verður brot ákærða nú heimfært til 1. mgr. 28. gr., sbr. alið 2. mgr. 103. gr. laga nr. 100/2002, sbr. 1. mgr. 2. gr. almennra hegningarlaga nr. 19/1940. Þá varðar brot ákærða einnig við 2. gr., 1. sbr. 2. mgr. 3. gr. og 6. gr. laga nr. 65/1974 um ávana og fíkniefni, 2., 3. og 6. gr. reglugerðar nr. 233/2001 um ávana og fíkniefni og önnur eftirlitsskyld efni og 170. gr. tollalaga nr. 88/2005.

Ákæruliðir II., III., IV. og V.

Eins og fram er komið hefur ákærði skýlaust játað sök samkvæmt ákæruliðum II., eins og honum hefur verið breytt, sbr. framanritað og samkvæmt ákæruliðum III., IV. og V.

Dómurinn telur ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Ákærði telst því sannur að sök hvað þessa ákæruliði varðar og hann hefur samþykkt upptökukröfu sem varða þessa ákæruliði.

Með háttsemi þeirri sem lýst er í II. tölulið ákæru hefur ákærði gerst brotlegur við 2. gr., 1. sbr. 2. mgr. 3. gr. og 6. gr. laga nr. 65/1974 um ávana og fíkniefni, 2., 3. og 6. gr. reglugerðar um ávana og fíkniefni og önnur eftirlitsskyld efni nr. 233/2001, 170. gr. tollalaga nr. 88/2005 og 1. mgr. 28. gr. lyfjalaga nr. 100/2020, sbr. framanritað um gildistöku þeirra.

Brot ákærða skv. III. tölulið ákæru varðar við 2. og 6. gr. laga nr. 65/1974 um ávana og fíkniefni og 2. gr. reglugerðar um ávana og fíkniefni og önnur eftirlitsskyld efni nr. 233/2001.

Brot ákærða skv. IV. tölulið ákæru varðar við c.lið 2. mgr. 30. gr. vopnalaga nr. 16/1998.

Brot ákærða skv. V. tölulið ákæru varðar við 1. sbr. 2. mgr. 264. gr. almennra hegningarlaga nr. 19/1940.

Viðurlög og sakarkostnaður:

Samkvæmt ofanrituðu er ákærði sakfelldur fyrir þá háttsemi sem honum er gefin að sök í öllum liðum ákærunnar að breyttum I. og II. tölulið, sbr. framanritað. Ákærði hefur þar með unnið sér til refsingar samkvæmt 5. gr. laga nr. 65/1974 um ávana og fíkniefni, 1. mgr. 14. gr. reglugerðar nr. 233/2001 um ávana og fíkniefni og önnur eftirlitsskyld efni, alið 2. mgr. 103. gr. lyfjalaga nr. 100/2020, 169. gr. tollalaga nr. 88/2005, 36. gr. vopnalaga nr. 16/1998 og 1. sbr. 2. mgr. 264. gr. almennra hegningarlaga nr. 19/1940.

Samkvæmt framlögðu sakavottorði ákærða hefur hann ekki áður sætt refsingu hér á landi og verður tekið tillit til þess við ákvörðun refsingar. Ákærði er m.a. sakfelldur fyrir innflutning á 76,66 grömm af heróíni, sem er mikið magn, en í því sambandi má nefna að á árunum 20112019 haldlagði lögregla og tollgæsla samtals 38 grömm af heróíni. En heróín er ávanabindandi og mjög hættulegt fíkniefni. Þá er ákærði sakfelldur fyrir innflutning á 276,07 grömmum af metamfetamíni og töluverðu magni af lyfjum og er alla vega hluti þeirra hættulegur ef þeirra er ekki neytt samkvæmt ráðleggingum læknis og í raun getur of stór skammtur þeirra verið banvænn. Loks er ákærði sakfelldur fyrir vörslur á óverulegu magni af kannabislaufum, brot á vopnalögum og peningaþvætti. Ákærði játaði afdráttarlaust sök samkvæmt fjórum ákæruliðum en að broti samkvæmt I. tölulið ákæru stóð hann með öðrum. Við ákvörðun refsingar verður því m.a. höfð hliðsjón af 1. og 5. tölulið 1. mgr. og 2. mgr. 70. gr. almennra hegningarlaga nr. 19/1940 og refsing ákærða verður einnig ákveðin með vísan til 77. gr. laganna. Með vísan til alls þessa þykir refsing ákærða hæfilega ákveðin fangelsi í 24 mánuði en fresta skal fullnustu 21 mánaða af refsingunni í tvö ár frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940. Til frádráttar refsingunni komi með fullri dagatölu gæsluvarðhald sem ákærði sætti vegna málanna frá 20. til 26. júní og 6. til 11. september 2020.

Með vísan til 6. mgr. 5. gr. laga nr. 65/1974 um ávana og fíkniefni, 2. mgr. 14. gr. reglugerðar nr. 233/2001 um ávana og fíkniefni og önnur eftirlitsskyld efni, 181. gr. tollalaga nr. 88/2005, 2. mgr. 68. gr. lyfsölulaga, 37. gr. vopnalaga nr. 16/1998 og 69. gr. og 69. gr. a almennra hegningarlaga nr. 19/1940 skal ákærði sæta upptöku til ríkissjóðs á 76,66 grömmum af heróíni, 139,3 grömmum af Ketador vet., 1.533 stykkjum af Oxycontin töflum, 40 stykkjum af Contalgin Uno töflum, 335,5 stykkjum af Methylphenidate Sandoz töflum, 10 stykkjum af Morfín töflum, 330 stykkjum af Rivotril töflum, 168 stykkjum af Stesolid töflum, 276,07 grömmum af metamfetamíni, 0,36 grömmum af kannabislaufi, svartri útdraganlegri kylfu, svartri rafstuðbyssu, 490.000, íslenskum krónum, 11.515 evrum, 506 dollurum og 100 slotum í reiðufé. Vextir og verðbætur af reiðufénu frá 12. desember 2019 til uppkvaðningar dóms þessa er einnig upptækt til ríkissjóðs.

Ákærði greiði málsvarnarlaun verjanda síns, Þ-kk-ef Þ-kk-ef lögmanns, 762.755 kr. að meðtöldum virðisaukaskatti, og málsvarnarlaun verjanda síns á rannsóknarstigi málsins, H-kvk-ef A-kvk-ef lögmanns, 942.400 kr. að meðtöldum virðisaukaskatti og aksturskostnað verjandans 64.960 kr. Ákærði greiði annan sakarkostnað 12.571 kr.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, M-x-x O-x-x, sæti fangelsi í 24 mánuði en fresta skal fullnustu 21 mánaðar af refsingunni í tvö ár frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940. Til frádráttar refsingunni komi með fullri dagatölu gæsluvarðhald sem ákærði sætti frá 20. til 26. júní og frá 6. til 11. september 2020.

Ákærði sæti upptöku til ríkissjóðs á 76,66 grömmum af heróíni, 139,3 grömmum af Ketador vet., 1.533 stykkjum af Oxycontin töflum, 40 stykkjum af Contalgin Uno töflum, 335,5 stykkjum af Methylphenidate Sandoz töflum, 10 stykkjum af Morfín töflum, 330 stykkjum af Rivotril töflum, 168 stykkjum af Stesolid töflum, 276,07 grömmum af metamfetamíni, 0,36 grömmum af kannabislaufi, svartri útdraganlegri kylfu, svartri rafstuðbyssu, 490.000, íslenskum krónum, 11.515 evrum, 506 dollurum og 100 slotum í reiðufé. Vextir og verðbætur af reiðufénu frá 12. desember 2019 til uppkvaðningar dóms þessa er einnig upptækt til ríkissjóðs.

Ákærði greiði málsvarnarlaun verjanda síns, Þ-kk-ef Þ-kk-ef lögmanns, 762.755 kr. og málsvarnarlaun verjanda síns á rannsóknarstigi málsins, H-kvk-ef A-kvk-ef lögmanns, 942.400 kr. og aksturskostnað verjandans 64.960 kr. Ákærði greiði annan sakarkostnað 12.571 kr.

I-kk-nf T-kk-nf

Dómsorð:

Ákærði, M-x-x O-x-x, sæti fangelsi í 24 mánuði en fresta skal fullnustu 21 mánaðar af refsingunni í tvö ár frá birtingu dóms þessa að telja haldi ákærði almennt skilorð 57. gr. almennra hegningarlaga nr. 19/1940. Til frádráttar refsingunni komi með fullri dagatölu gæsluvarðhald sem ákærði sætti frá 20. til 26. júní og frá 6. til 11. september 2020.

Ákærði sæti upptöku til ríkissjóðs á 76,66 grömmum af heróíni, 139,3 grömmum af Ketador vet., 1.533 stykkjum af Oxycontin töflum, 40 stykkjum af Contalgin Uno töflum, 335,5 stykkjum af Methylphenidate Sandoz töflum, 10 stykkjum af Morfín töflum, 330 stykkjum af Rivotril töflum, 168 stykkjum af Stesolid töflum, 276,07 grömmum af metamfetamíni, 0,36 grömmum af kannabislaufi, svartri útdraganlegri kylfu, svartri rafstuðbyssu, 490.000, íslenskum krónum, 11.515 evrum, 506 dollurum og 100 slotum í reiðufé. Vextir og verðbætur af reiðufénu frá 12. desember 2019 til uppkvaðningar dóms þessa er einnig upptækt til ríkissjóðs.

Ákærði greiði málsvarnarlaun verjanda síns, Þ-kk-ef Þ-kk-ef lögmanns, 762.755 kr. og málsvarnarlaun verjanda síns á rannsóknarstigi málsins, H-kvk-ef A-kvk-ef lögmanns, 942.400 kr. og aksturskostnað verjandans 64.960 kr. Ákærði greiði annan sakarkostnað 12.571 kr.

I-kk-nf T-kk-nf